जेठमा चलचित्र नीरफूल
चलचित्र ‘नीरफूल’ले आउँदो जेठ १९ गते आफ्नो प्रदर्शन मिति तय गरेको छ । २०७६ चैत ७ गते प्रदर्शन हुनै लाग्दा सरकारले त्यसको दुई दिनअघि मात्रै कोरोना महामारीका कारण सम्पूर्ण चलचित्र हल बन्द गरेपछि ‘नीरफूल’को प्रदर्शन मिति रोकिएको थियो ।  भूकम्पका कारण बिछोडिएका एक परिवारका सदस्यहरूले पुनर्मिलनका लागि गरेका प्रयत्नमा आधारित चलचित्र फूलमान बलले निर्देशन गर्नुभएको हो । रुवी भ्याली र काठमाडौँमा छायाङ्कन गरिएको चलचित्रमा दयाहाङ राई, शान्ति वाइबा, बुद्धि तामाङ, पुष्कर गुरुङ, जिम्मे छ्योइकी घिसिङ,
काठमाडौँ,चैत १ गते । चलचित्र ‘नीरफूल’ले आउँदो जेठ १९ गते आफ्नो प्रदर्शन मिति तय गरेको छ । २०७६ चैत ७ गते प्रदर्शन हुनै लाग्दा सरकारले त्यसको दुई दिनअघि मात्रै कोरोना महामारीका कारण सम्पूर्ण चलचित्र हल बन्द गरेपछि ‘नीरफूल’को प्रदर्शन मिति रोकिएको थियो ।भूकम्पका कारण बिछोडिएका एक परिवारका सदस्यहरूले पुनर्मिलनका लागि गरेका प्रयत्नमा आधारित चलचित्र फूलमान बलले निर्देशन गर्नुभएको हो । रुवी भ्याली र काठमाडौँमा छायाङ्कन गरिएको चलचित्रमा दयाहाङ राई, शान्ति वाइबा, बुद्धि तामाङ, पुष्कर गुरुङ, जिम्मे छ्योइकी घिसिङ, राजन खतिवडा, सरोज अर्याल, सरिता गिरीलगायतले अभिनय गर्नुभएको छ । म्यानमारका तत्कालीन राजदूत उ लिउन उ र अभिनेत्री रेखा थापालाई विशेष भूमिकामा हेर्न सकिन्छ । चलचित्रमा प्रमोद कार्कीको छायाङ्कन, अर्जुन पोखरेल र चन्द्रकुमार दोङको सङ्गीत एवं निमेष श्रेष्ठको सम्पादन रहेको छ ।